**Hodogram proširivanja bolničke djelatnosti na palijativnu medicinu**

1. Ravnatelj bolnice predlaže Upravnom vijeću bolnice da dopuni Odluku o usklađivanju djelatnosti (po granama specijalizacije) sukladno odredbi članka 52. Zakona o zdravstvenoj zaštiti, te pokrene postupak za proširenje zdravstvene djelatnosti bolnice još i na djelatnost palijativne medicine.

2. Upravno vijeće donosi odluku o proširenju za djelatnost palijativne medicine.

3. Ravnateljstvo zahtijeva od Ministarstva zdravlja rješenje o sukladnosti odluke o usklađivanju djelatnosti zdravstvene ustanove za djelatnost palijativne medicine, a zahtjevu prilaže odluku Upravnog vijeća.

4. Ministarstvo zdravlja izdaje bolnici suglasnost za obavljanje djelatnosti palijativne medicine.

5. Odluka Upravnog vijeća i suglasnost Ministarstva zdravlja upućuju se nadležnom trgovačkom sudu radi upisa usklađene djelatnosti palijativne medicine u sudski registar.